Ανουτσιάτα (όνομα)

Ανουντσιάτα (και: Αννουτσιάτα, επίσης: Αννουντσιάτα), ελληνικό γυναικείο κύριο όνομα.

 Ετυμολογία του ονόματος 
Το όνομα προέρχεται από το ιταλικό γυναικείο κύριο όνομα Annunziata, από την προσωνυμία της Παρθένου Mαρίας Maria Santissima Annunziata = «Ευαγγελίστρια Μαρία». Η γιορτή του Ευαγγελισμού, σε ανάμνηση του επεισοδίου στο οποίο ο άγγελος Γαβριήλ πληροφόρησε την Παρθένο Mαρία ότι θα ενσαρκωθεί τον Ιησού Xριστό (Κατά Λουκάν, α΄, 26–38), εμφανίζεται στη Ρώμη στο μεταίχμιο 6ου/7ου αι. με την ονομασία «Annunciatio Domini» («Αναγγελία του Κυρίου»).Γεώργιος Ν. Φίλιας, «Η εορτή του Ευαγγελισμού», Οι θεομητορικές εορτές στη λατρεία της εκκλησίας, Εκδόσεις Γρηγόρη, Αθήνα 2002. 

Το όνομα είναι σημασιολογικά συγγενές με τα ονόματα Ευάγγελος, Ευαγγελινός / Ευαγγελία, Ευαγγελινή.

 Ονομαστική εορτή 
Στις 25 Μαρτίου, ημέρα κατά την οποία η Ορθόδοξη και η Καθολική Εκκλησία τιμούν τον Ευαγγελισμό της Θεοτόκου.«Annunziata» στο Santi, beati e testimoni: Dizionario dei nomi

 Διάδοση του ονόματος 
Το όνομα χαρακτηρίζεται από τη σπανιότητά του. Ενδημεί σε μέρη που βρέθηκαν υπό ενετική κυριαρχία, όπως η Ζάκυνθος, η Κεφαλλονιά και η Κέρκυρα. Στην πόλη της Κέρκυρας διασώζεται μέχρι σήμερα το καμπαναριό του καθολικού ναού της Ανουντσιάτας.

 Το όνομα σε άλλες γλώσσες 
 γερμανικά: Annunziàta.Rosa και Volker Kohlheim,  Duden Lexikon der Vornamen, Duden Verlag, τρίτη έκδοση, 1998, ISBN 3-411-04943-X, σ. 54.
 ιταλικά: Annunziàta, Annunciàta, Annunziatina, Nunziàta, Nunziatina, Nùnzia, Nunzièlla, Nunziétta, Nùncia, Annùnzia, Annùncia· αντρικό: Annunziàto, Annunciàto, Nunziàto, Nùnzio, Annùnzio, Annùncio.Emidio De Felice, Dizionario dei nomi italiani, Mondadori, Μιλάνο 1986, ISBN 978-88-04-42791-9, σ. 68.
 ισπανικά: Anunciata, καταλανικά: Annunciata.Josep M. Albaigès i Olivart, Diccionari dels noms de noi, Persona femenins, Edicions 62, Βαρκελώνη 1995, ISBN 84-297-3991-2, σ. 27.
 ουγγρικά: Annunciáta.
 πολωνικά: Anuncjata.
 σλοβακικά: Anunciáta.Milan Mataján και Matei Považaj, Vyberte si meno pre svoje dieťa, Art Area, Μπρατισλάβα 1998, ISBN 80-88879-48-5, σ. 50.

 Πρόσωπα με το όνομα 

 Annunziata (Αννουντσιάτα) 
 Μαρία Αννουντσιάτα των Βουρβόνων-Δύο Σικελιών (1843 - 1871), αρχιδούκισσα της Αυστρίας, μητέρα του Φραγκίσκου Φερδινάνδου της Αυστρίας.
 Μαρία Αννουντσιάτα (1876 - 1961), αρχιδούκισσα της Αυστρίας.

 Nunzio (Νούντσιο) 
 Γκρέγκορυ Κόρσο (Gregory Nunzio Corso, 1930–2001), ιταλικής καταγωγής Αμερικανός ποιητής, το νεότερο μέλος του πυρήνα των λογοτεχνών της Γενιάς των μπητ (Τζακ Κέρουακ, Άλλεν Γκίνσμπεργκ, Ουίλλιαμ Μπάρροουζ).

 Δείτε επίσης 
 Νούντσιος, διαπιστευμένος αντιπρόσωπος του Πάπα (αντίστοιχος του πρέσβη).
 Νούτσιος (επώνυμο).

 Εξωτερικοί σύνδεσμοι 

 Παραπομπές 

Κατηγορία:Γυναικεία ελληνικά ονόματα
Κατηγορία:Ονόματα από γιορτές
Κατηγορία:Ονόματα ιταλικής προέλευσης